text: musikvidenskab
  
  publiceret: 2009-02-01 05:40:21+01:00
  Musikvidenskab, den disciplin inden for de humanistiske videnskaber, der beskæftiger sig med tonekunstens forskellige sider: historie, teori, formverden, instrumenter, opførelsespraksis, uddannelse, editionsteknik osv. Grunden til musikvidenskaben som selvstændigt fag blev lagt i Tyskland i anden halvdel af 1800-t. med udgangspunkt i filologien, hvorfra dens første udøvere blev rekrutteret.